**Súťaž AR House Awards 2012: Laufen sponzorom špičkovej architektúry**

**V nadväznosti na veľmi priaznivú odozvu na vlaňajší ročník architektonickej súťaže AR House Awards sa švajčiarsky špecialista na kúpeľne Laufen rozhodl opäť financovať prémiu prevyšujúcu 10 000 britských libier za dizajn súkromného domu. Celkovým víťazom tohto ročníka je John Lin za jeho projekt bytovej výstavby v čínskej provincii Shaanxi. Slavnostné odvzdávanie cien spojené so začatím výstavy sa uskutočnilo v Londýne 26. júna.**

Cieľom súťaže AR House Awards, ktorá sa konala tento rok už tretí raz, je podporiť a posilniť tradíciu architektúry privátneho bývania, ktorá sa teší jedinečnému postaveniu v histórii architektúry ako takej i kultúry človeka – histórii modernej architektúry, od Le Corbusiera až po Koolhaase, možno sledovať prostredníctvom celého radu prelomových projektov súkromného bývania. Ich základnou funkciou je nielen poskytovať prístrešie, teda bezpečnú strechu nad hlavou – ale sú tiež objektem túžby, plátnom, na ktoré ľudia premietajú svoje priania, ihriskom pre architektov a súčasne námetom k tomu, ako žiť v rovnováhe s ekopriestorom našej planéty.

Medzinárodná porota, v ktorej zasadala Sofia von Ellrichshausen (Čile), Brian MacKay-Lyons (Kanada), Peter Salter (Veľká Británia) a redaktorka magazínu Architectural Review Catherine Slessor, vyhodnotila takmer 200 prihlásených projektov z celého sveta, bez ohľadu na veľkosť, miesto, rozpočet či vek projektu, a vybrala zostavu 12 víťazných projektov. Jedinou podmienkou bolo, aby daný bytový projekt už bol dokončený. Slávnostné odovzdávanie cien prebehlo v utorok 26. júna v Londýne a podrobnosti ku všetkým víťazným projektom boli uverejnené

v júnovom vydaní magazínu Architectural Review. Celkovým víťazom tohto ročníka je John Lin z katedry architektúry Hongkongské univerzity za bytový projekt v čínskej provincii Shaanxi. Ďalšie vysoko oceňované projekty sa nachádzajú

v Austrálii, Írsku, Japonsku a v Španielsku.

Spoločnosť Laufen je sponzorom prestížnych ocenení už druhýkrát. „Laufen sa intenzívne zasadzuje o pokrokovú architektúru, z ktorej čerpáme značnú časť našej inšpirácie,“ hovorí Alberto Magrans, starší obchodný riaditeľ firmy Laufen. „A súťaž AR House Awards je skvelou príležitosťou, ako sa odvďačiť.“ Počas poslednej desiatky rokov vznikol v spoločnosti Laufen rad produktov, ktoré možno plynulo začleniť do architektúry kúpeľní a prakticky tak ukázať, ako táto švajčiarska spoločnosť dokonale vníma architektonické koncepcie aj priestor samotný.

\* \* \*

Každoročnú súťaž AR House Awards organizuje odborný časopis Architectural Review od roku 2010. Magazín Architectural Review, ktorý bol prvýkrát vydaný už v roku 1896, prezentuje vysoko renomované, starostlivo premyslené a významné vízie súčasnej architektúry v celosvetovom meradle. Ďalšie informácie nájdete

na stránkach www.arhouse.co.uk.

**Popisy k obrázkom**

**LAUFEN\_AR\_2012\_01**

Nová medzinárodná porota súťaže AR House Awards 2012, zľava doprava: redaktorka magazínu AR Catherine Slessor, Peter Salter (Veľká Británia), Sofia von Ellrichshausen (Čile), Brian MacKay-Lyons (Kanada).

Foto: Laufen

**LAUFEN\_AR\_2012\_02**

Porotcovia súťaže AR House Awards 2012 vyhodnotili takmer 200 prihlásených projektov z celého sveta. Zľava doprava: redaktorka magazínu AR Catherine Slessor, Brian MacKay-Lyons (Kanada), Sabina Durdik (Laufen Bathrooms; nie je členkou poroty) a Sofia von Ellrichshausen (Čile).

Foto: Laufen